Кристин Юрукова
Отломки

chitanka.info

Настърганите

по малко

кипарисово

дърво,

тамян и кедър

по кожата,

парата от конопа

и плисъка на водата

в банята по тялото —

нагорещен

до червено

камък,

маслата

благовонни

по дъгите

едва опънати

на бедрата

корави

на тракийката.

Все за него са,

далечния,

несмутен

от никой неин

сън или пък вик.

Не изпитва

ни най-малко

угризения

от нея обожавания,

че животите им,

отдавна изтлелите,

не са се срещнали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.